Dominika S. » Tvorba / 2022-12-08 13:00:01 / 5 komentárov / 32 lajkov / 300x zobrazený
Vitajte v článku plnom vianočnej atmosféry. :)
Každý rok pridávam do mojej tvorby nové vianočné ozdoby. Tento rok som sa zamerala na moju obľúbenú pyrografiu (ručné pálenie do dreva). Rozmýšľala som, aký motív na ozdôbkach znázorním. Po krátkom premýšľaní som sa rozhodla, že to budú domčeky. Až keď vznikol prvý domček, uvedomila som si, prečo tvorím práve domčeky. :)
Tento rok sme začali stavať náš domček. Celý rok je o našom domčeku a o snívaní, ako sa nám v ňom bude bývať. :) Podvedome som zvolila domčeky aj na vianočné ozdôbky a uvedomila som si, že tvorím to, čo žijem. :) Verím, že náš domček bude rovnako rozprávkový ako tieto ozdôbky.
Domčeky sú z preglejky, no pozor, nie je to žiadna Čína. Ich tvary som navrhla a dala som ich vyrezať. Vyrezané domčeky som dozdobila ručným pálením. Chcela som, aby boli ako medovníčky. Biele zdobenie medovníčkov som napodobnila pálením pájkou. Pekne pomaly, domček po domčeku.
Domčeky nájdete v mojej ponuke ako set, ktorý obsahuje 6 domčekov. V sete sú 3 druhy domčekov, každý má menšiu a väčšiu podobu. Ich veľkosti sú 8 až 12 cm na výšku, takže budú dominantou na vašom stromčeku.
Sú vhodné na stromček v prírodnom štýle, no môžete ich zavesiť aj na vetvičku vo váze, alebo z nich vytvoriť domčekovú girlandu. Balím ich do malej krabičky vystlanej voňavou pilinou a sušenými lupienkami ruží, takže sú vhodné aj ako darček. Počet setov je obmedzený, ak sa vám páčia, neváhajte.
Ďakujem, že ste si prečítali tento žurnál a želám vám pekné a pokojné Vianoce.
Dominika <3
AdharaDecor Pekné domčeky. Ja takisto tvorím to, čím žijem. :-) Vyrábam diorámy a trojrozmerné krajinky domčekov v lone prírody, aký som vždycky chcela...
Domkasviecky Krásne :-)
johanahol Kraaasa